Uznesenie Mestského súdu Bratislava III sp. zn. 22Exre/64/2025 z 7. 5. 2025
Uznesenie Mestského súdu Bratislava III z 7. mája 2025, sp. zn. 22Exre/64/2025, ECLI:SK:MSBA3:2025:1325200345.2
Súd: Mestský súd Bratislava III
Spisová značka: 22Exre/64/2025
ECLI: ECLI:SK:MSBA3:2025:1325200345.2
Dátum vydania: 7. 5. 2025
Forma: Uznesenie
Oblasť práva: Obchodné právo, Obchodné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III 22Exre/64/2025 1325200345 07. 05. 2025 JUDr. Zuzana Hlistová ECLI:SK:MSBA3:2025:1325200345.2
Uznesenie Mestský súd Bratislava III vo veci konania o zosúladenie údajov so skutočným právnym stavom pri obchodnej spoločnosti: P.I.Z. - Podielové a Investičné združenie s. r. o., Povraznícka 16, 811 05 Bratislava, IČO: 44 932 596, zapísanej v obchodnom registri Mestského súdu Bratislava III, v odd.: Sro, vl.č. 60320/B, takto rozhodol: I. Súd pri obchodnej spoločnosti: P.I.Z. - Podielové a Investičné združenie s. r. o., Povraznícka 16, 811 05 Bratislava, IČO: 44 932 596, zapísanej v obchodnom registri Mestského súdu Bratislava III, v odd.: Sro, vl.č. 60320/B, začína konanie o zosúladení údajov zapísaných v obchodnom registri. II. Súd pri obchodnej spoločnosti: P.I.Z. - Podielové a Investičné združenie s. r. o., Povraznícka 16, 811 05 Bratislava, IČO: 44 932 596, zapísanej v obchodnom registri Mestského súdu Bratislava III, v odd.: Sro, vl.č. 60320/B, nariaďuje výmaz údajov v časti: VII. Štatutárny orgán: konateľ Meno a priezvisko: N. Ulica: B. Názov obce: Z. Štát: M. Dátum nar.: XX.XX.XXXX Rodné číslo: XXXXXX/XXXX . Vznik funkcie : XX.XX.XXXX
PSČ: XXX XX
Zánik funkcie : XX.XX.XXXX z Obchodného registra. odôvodnenie: 1. Dňa 23.01.2024 bol tunajšiemu súdu doručený rozsudok Okresného súdu Bratislava I, sp.zn. 27Odi/1/2019 zo dňa 18.08.2021, právoplatný dňa 03.09.2021 o zrušení oddlženia dlžníka, N., rod. č. XXXXXX/XXXX, na základe ktorého bol menovaný ako konateľ spoločnosti diskvalifikovaný z funkcie štatutárneho orgánu alebo člena štatutárneho orgánu, dozorného orgánu v obchodnej spoločnosti alebo družstve po dobu troch rokov odo dňa právoplatnosti rozhodnutia. Doba vylúčenia trvá od 03.09.2021 do 03.09.2024. Vec bola vedená na tunajšom súde pod sp.zn. 22Exre/101/2024. 1.1. Následne, vo vzťahu k totožným účastníkom konania, bolo súdu doručené uznesenie Mestského súdu Bratislava IV sp.zn. 4D/397/2024 zo dňa 17.12.2024, právoplatné dňa 08.01.2025, ohľadom vyporiadania dedičstva po poručiteľovi Kamilovi Križanovi, nar. 01.09.1964, zomr. 03.08.2024. Vec je vedená na tunajšom súde pod sp.zn. 22/Exre/64/2025.
1.2. Keďže následkom oboch podaní je dosiahnutie výmazu konateľa obchodnej spoločnosti z obchodného registra v dôsledku zániku jeho funkcie i keď z rôznych právnych dôvodov, súd uznesením zo dňa 06.05.2025 spojil veci na spoločné konanie vedené pod sp.zn. 22Exre/ 64/2025. 2.Mestský súd Bratislava III je príslušný registrový súd (ďalej len „registrový súd") v konaní o zosúladenie údajov v obchodnom registri so skutočným právnym stavom podľa § 278 písm. b) zákona č. 161/2015 Z. z. Civilný mimosporový poriadok v príslušnom znení (ďalej len „Cmp"). 3.Podľa § 289 Cmp konaním o zosúladenie údajov sa má dosiahnuť zhoda zápisu v obchodnom registri so skutočným právnym stavom inak ako na základe návrhu na zápis údajov do obchodného registra. 4.Podľa § 291 odsek 1 Cmp ak sa konanie o zosúladenie údajov začína bez návrhu, registrový súd v uznesení o začatí konania uvedie, aké údaje majú byť do obchodného registra zapísané. 5.Podľa § 291 odsek 2 Cmp súdy a iné orgány vždy upozornia registrový súd na nezhodu medzi skutočným právnym stavom a stavom zápisu v obchodnom registri, ak tieto skutočnosti zistia pri svojej činnosti. 6.Podľa § 292 odsek 1 Cmp. účastníkmi konania o zosúladenie údajov sú navrhovateľ, zapísaná osoba a osoba, ktorej údaje majú byť do obchodného registra zapísané alebo z obchodného registra vymazané. 7.Podľa § 294 odsek 1 Cmp návrh na začatie konania alebo uznesenie o začatí konania doručí registrový súd účastníkom a vyzve ich. aby sa vyjadrili, či s vykonaním zápisu údajov do obchodného registra súhlasia, alebo aby uviedli skutkové tvrdenia alebo právne dôvody, ktoré bránia vykonaniu zápisu. 8.Podľa § 297 odsek 1 Cmp súd rozhoduje uznesením. 9.Podľa ust. § 297 ods. 2 Cmp zápis údajov do obchodného registra vykoná registrový súd v deň vydania uznesenia. 10. Podľa § 24 Cmp, konanie je začaté doručením návrhu na začatie konania súdu alebo vydaním uznesenia o začatí konania. 11. Z obsahu oboch podaní vyplýva preukázateľne zánik funkcie konateľa spoločnosti a to prioritne v dôsledku rozhodnutia o oddlžení vydanom ku dňu 03.09.2021, kedy súdne rozhodnutie nadobudlo právoplatnosť. Keďže funkcia konateľa spoločnosti menovanému zanikla pred dátumom jeho úmrtia, súd v konaní o zhode pri určení dátumu zániku funkcie neprihliadal na právne účinky spojené s jeho úmrtím. Konanie vo veci prejednania dedičstva bolo zastavené bez určenia okruhu dedičov a majetok nepatrnej hodnoty vydaný tretej osobe. 12. Pred rozhodnutím vo veci samej registrový súd nepostupoval podľa § 294 ods. 1 Cmp s poukazom na článok 12 Základných zásad Civilného mimosporového poriadku, nakoľko v konaní mal na základe právoplatného rozhodnutia štátneho orgánu preukázanú nezhodu zapísaných údajov s právnym stavom, pričom právne následky z rozhodnutia vyplývajúce nie je možné ovplyvniť vyjadreniami účastníkov podľa § 94 Cmp. 13. Vzhľadom k tomu, že v danom prípade mal registrový súd pri obchodnej spoločnosti, preukázanú nezhodu zápisu v obchodnom registri so skutočným právnym stavom, považoval súd za potrebné rozhodnúť tak, ako je uvedené vo výroku tohto uznesenia. Poučenie: Proti tomuto uzneseniu vo vzťahu k výroku II. možno podať odvolanie do 15 dní odo dňa doručenia, na Mestskom súde Bratislava III, proti rozhodnutiu ktorého smeruje, a to v dvoch vyhotoveniach. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že :
a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2025:1325200345.2 (dáta aktuálne k 4. 11. 2026). Záväzné je znenie zverejnené súdom.




